Diari Oficial de la Generalitat Valenciana


Sumari del DOGV 6599, del 01-09-2011 (2011/9072)

Aprovació del projecte modificat del Projecte d'Execució de la Xarxa d'Aigües Pluvials al Carrer de l'Olimp i Adjacents.
------------------------------------------------------------------------------------------------------------------------

### Dades del document

Número de DOGV
:   6599

Data del DOGV
:   01-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9072


Data del document
:   16-08-2011

Organisme emissor
:   Ajuntament d'Alacant

Tipus de document
:   Resolució

Descriptors 

:   * Alacant
    * administració local
    * pla d'urbanisme

Aprovació del projecte modificat del Projecte d'Execució de la Xarxa d'Aigües Pluvials al Carrer de l'Olimp i Adjacents. [2011/9072]  
La Junta de Govern Local, amb data 3 d'agost de 2011, va adoptar, entre altres, l'acord següent:  
«7. Aprovació del projecte modificat del Projecte d'Execució de Xarxa d'Aigües Pluvials al Carrer de l'Olimp i adjacents.  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
El Projecte d'Execució de Xarxa d'Aigües Pluvials al Carrer de l'Olimp i Adjacents va ser redactat a l'abril i maig de 2005 per tècnics municipals de la Gerència Municipal d'Urbanisme, i aprovat per la Junta de Govern Local, en la sessió celebrada el dia 3 de juliol de 2006.  
  
El contracte denominat Xarxa d'Aigües Pluvials del Carrer de l'Olimp i Adjacents, finançat pel Pla Especial de Suport a la Inversió Productiva a municipis de la Comunitat Valenciana (2009-2011), es va adjudicar definitivament per la Junta de Govern Local, en la sessió celebrada el dia 12 d'agost de 2010, a la UTE formada per les empreses Ecisa i Aglomerados Los Serranos, per la quantitat de 2.414.280 (IVA inclòs).  
Mitjançant un escrit de 9 de febrer de 2011, la Direcció Facultativa de les obres va sol·licitar a l'òrgan de contractació autorització per a iniciar la redacció d'un projecte modificat, motivat per la conveniència d'augmentar la capacitat de desguàs del conjunt de la xarxa, amb l'objecte d'afrontar períodes de retorn de pluja més elevats, i es va establir un període de retorn de 10 anys, la qual cosa suposa duplicar el considerat en el projecte inicial.  
La Junta de Govern Local va concedir l'autorització el dia 30 de maig de 2011.  
Consta en l'expedient un informe del Departament Tècnic d'Urbanització, de 6 de juny de 2011, favorable a l'aprovació del projecte modificat, que va ser presentat pel director de les obres el dia 25 de maig anterior, en el qual es fa constar que dins de les actuacions que han de ser realitzades per a augmentar la capacitat de la xarxa es troben:  
  
· Substitució de les canonades de diàmetre 1.000 mm projectades al carrer de l'Olimp per una canonada de diàmetre 1.200 mm, augmentant així la capacitat de la xarxa principal.  
· Execució d'un tercer tub de diàmetre 1.200 mm des del carrer de la Flora d'Espanya fins al revestiment existent a l'Albufereta, necessari per a donar garantia a l'evacuació.  
· Execució de dues canonades de diàmetre 600 mm a la zona central del carrer de Miriam Blasco, acompanyades d'una introducció addicional de 600 mm.  
· Execució de noves canonades de diàmetre 500 mm de sanejament als carrers de la Flora d'Espanya, Cronos i Enees, de manera que aquestes canonades desguassen al carrer de la Colònia Romana en comptes de desguassar al carrer de l'Olimp, evitant així els problemes de saturació de la xarxa, alhora que es renoven atés el seu estat deficient.  
· Substitució de la canonada de sanejament existent al carrer de la Colònia Romana entre l'avinguda de l'Albufereta i el carrer de Cronos per una canonada de 800 mm de diàmetre, augmentant-ne la capacitat actual.   
· Substitució de la canonada d'aigües pluvials de 600 mm projectada al carrer de la Colònia Romana des de l'avinguda de l'Albufereta fins al carrer de la Flora d'Espanya augmentant-ne la capacitat i diàmetre a 800 mm.  
Així mateix, el projecte modificat replega les actuacions necessàries per a complir el que estableixen els informes emesos pel Departament de Patrimoni Cultural Municipal, segons la legislació vigent sobre afecció al Patrimoni Cultural Valencià.  
Els dos tipus d'intervenció arqueològica requerits són:  
- Una supervisió visual per un tècnic arqueòleg amb un peó de suport dins del normal desenvolupament de l'execució de les obres.  
- Intervenció manual i amb un mètode arqueològic en cas de trobar restes arqueològiques d'interés.  
Finalment, es contempla dins de la reposició de la zona afectada per l'execució del col·lector del carrer de l'Olimp, l'execució d'un carril bici delimitat, per a fer complir el Pla d'Infraestructures Ciclistes de la Ciutat d'Alacant d'aprovació recent.  
La documentació presentada consta de:  
· Memòria i annexos a la memòria.  
· Plànols del projecte modificat  
· Plec de condicions tècniques.  
· Pressupost del projecte.  
· Estudi de seguretat i salut.  
El pressupost de les obres corresponents al projecte modificat fa una quantitat de dos milions huit-cents noranta-sis mil quatre-cents onze euros i setanta cèntims (2.896.411,70 €, IVA inclòs).  
  
Ajuntament d'Alacant  
El pressupost líquid addicional del projecte modificat, fa una quantitat de quatre-cents huitanta-dos mil cent trenta-un euros i setanta cèntims (482.131,70 €, IVA inclòs).   
Així mateix, el projecte modificat compta amb l'informe favorable de l'Oficina de Supervisió de Projectes, emés el dia 30 de juny de 2011, de conformitat amb el que disposa l'article 109 de Llei de Contractes del Sector Públic, i articles 136 i 137 del Reglament General de la Llei de Contractes d'Administracions Públiques.   
La competència per a adoptar aquest acord correspon a la Junta de Govern Local, de conformitat amb el que disposa l'article 127, apartat d), de la Llei 7/1985, de 2 d'abril, Reguladora de les Bases de Règim Local.   
Per tot això que s'ha exposat, la Junta de Govern Local adopta els acords següents:  
  
Primer  
Aprovar el projecte modificat del Projecte d'Execució de la Xarxa d'Aigües Pluvials al Carrer de l'Olimp i Adjacents, redactat per la Direcció Facultativa de les obres.  
  
Segon  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
  
Es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'adverteix que contra l'acte a què es fa referència, que posa fi a la via administrativa, i davant de l'òrgan que el va dictar, cal interposar, per escrit adreçat a l'Ajuntament, dins del termini d'un mes i amb caràcter potestatiu, el recurs de reposició previ al contenciós administratiu, o aquest directament, davant del Jutjat Contenciós Administratiu d'Alacant, dins del termini de dos mesos, comptats -ambdós terminis- a partir de l'endemà de la publicació d'aquest edicte en el Butlletí Oficial de la Província d'Alacant.  
  
Alacant, 16 d'agost de 2011.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz Valdepeñas.